《五哀诗五首 其三》
明代·卢楠

有室有室在卫坞，蓬发连蜷守空堵。浃晨不爨井泉苦，布衿如铁冷秋雨。

高堂洒扫心魂摧，金华翠钿空尘埃。良人欲委长城窟，此身早晚随寒灰。

呜乎三哀兮歌弥长，寒风四起激清商。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。